Den første reisen varte fra juni 1804 til februar 1805. Turen gikk nordover gjennom Gudbrandsdalen til Trondhjem, hvorfra han reiste ut til Ørlandet og nedover Mørekysten. Her hadde han et helt spesifikt oppdrag: Han skulle undersøke virkningene av tangbrenningen, en virksomhet som hadde skapt store konflikter. På tilbakereisen besøkte han blant annet Kongsberg, Christiania og byene i Vestfold og Østfold.